CELEX: 32012D0113
Language: et
Date: 2012-02-14 00:00:00
Title: 2012/113/EL: Nõukogu otsus, 14. veebruar 2012 , Euroopa Liidu ja Indoneesia Vabariigi valitsuse vahelise teatavaid lennundusküsimusi käsitleva lepingu sõlmimise kohta

24.2.2012   
            
            
               ET
            
            
               Euroopa Liidu Teataja
            
            
               L 52/1
            
         NÕUKOGU OTSUS,
   14. veebruar 2012,
   Euroopa Liidu ja Indoneesia Vabariigi valitsuse vahelise teatavaid lennundusküsimusi käsitleva lepingu sõlmimise kohta
   (2012/113/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõike 6 punktiga a,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut
   ning arvestades järgmist:
   
               (1)
            
            
               Nõukogu volitas oma 5. juuni 2003. aasta otsusega komisjoni alustama kolmandate riikidega läbirääkimisi kehtivate kahepoolsete lepingute teatavate sätete asendamiseks liidu tasandi lepinguga.
            
         
               (2)
            
            
               Kooskõlas nõukogu otsusega 2011/663/EL (1) kirjutati alla Euroopa Liidu ja Indoneesia Vabariigi valitsuse vahelisele teatavaid lennundusküsimusi käsitlevale lepingule (2) (edaspidi „leping”), eeldusel et see sõlmitakse, ning kohaldati seda ajutiselt.
            
         
               (3)
            
            
               Leping tuleks heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu ja Indoneesia Vabariigi valitsuse vaheline teatavaid lennundusküsimusi käsitlev leping (3) (edaspidi „leping”) kiidetakse liidu nimel heaks.
   Artikkel 2
   Nõukogu eesistuja esitab liidu nimel lepingu artikli 8 lõikega 1 ette nähtud teate.
   Artikkel 3
   Käesolev otsus jõustub selle vastuvõtmise päeval.
   
      Brüssel, 14. veebruar 2012
      
         
            Nõukogu nimel
         
         
            eesistuja
         
         M. LIDEGAARD
      
   
   
      (1)  ELT L 264, 8.10.2011, lk 1.
   
      (2)  ELT L 264, 8.10.2011, lk 2.
   
      (3)  Leping on avaldatud ELTs L 264, 8.10.2011, lk 2, koos otsusega selle allakirjutamise kohta.